b'\n_START_ARTICLE_\nSalon kaupunginkirjasto\n_START_PARAGRAPH_\nSalon kaupunginkirjasto on Salossa sijaitseva vuonna 1902 perustettu kirjasto. Ensimm\xc3\xa4inen kirjasto sijaitsi yl\xc3\xa4kansakoulussa, josta 1922 kirjasto siirtyi Tehdaskatu 4:\xc3\xa4\xc3\xa4n ja my\xc3\xb6hemmin sielt\xc3\xa4 siirtyi Cavenin talon piharakennukseen, joka sijaitsi nykyisess\xc3\xa4 torin paikoitusympyr\xc3\xa4ss\xc3\xa4. 1939 kirjasto muutti Raatihuoneenkatu 4:\xc3\xa4\xc3\xa4n josta saatiin k\xc3\xa4ytt\xc3\xb6\xc3\xb6n osa rakennusta. 1963 saatiin kirjaston k\xc3\xa4ytt\xc3\xb6\xc3\xb6n koko rakennus. 1968 kirjasto sai ensimm\xc3\xa4isen kirjastoauton k\xc3\xa4ytt\xc3\xb6\xc3\xb6ns\xc3\xa4. Salon kauppalasta tuli kaupunki vuonna 1960, ja vuoden 1959 loppuun kirjaston nimi oli Salon kauppalankirjasto. Sivukirjastoja on yhdeks\xc3\xa4n kappaletta jokaisessa vuoden 2009 kuntaliitokseessa lakanneessa kunnassa eli Halikossa, Kiikalassa, Kiskossa, Muurlassa, Perni\xc3\xb6ss\xc3\xa4, Pertteliss\xc3\xa4, Suomusj\xc3\xa4rvell\xc3\xa4 ja S\xc3\xa4rkisalossa.\n_START_SECTION_\nUusi kirjastorakennus\n_START_PARAGRAPH_\nUusi kirjastorakennus valmistui 1986 ja sen suunnitteli silloinen kaupunginarkkitehti Lauri Hollmen, 2004 valmistui kirjaston laajennusosa.'